વર્ષ 2013માં ‘ટીચ ફોર ઇન્ડિયા’એ સર્વાંગી શિક્ષણની આવશ્યકતા ઉપર ગંભીરતાપૂર્વક વિચાર કર્યો અને ત્યારે જ ‘માયા’નો જન્મ થયો. ‘માયા’ ‘ટીચ ફોર ઇન્ડિયા’ના વિદ્યાર્થીઓ તેમજ બ્રોડવે આર્ટિસ્ટ્સની ભાગીદારી સાથે તૈયાર કરવામાં આવેલી સંગીતબદ્ધ નૃત્યનાટિકા છે. જે સંગીત સાથે મૂળ સ્ક્રિપ્ટ રાજકુમારી માયાની વાત કરે છે. જેને એવો આદેશ આપવામાં આવ્યો હતો કે તે રાજ્યમાં પ્રકાશ પાછો લઈને આવે. ત્યારે તે પોતાનાં પાંચ મિત્રો દક્ષિણ ભારતીય ડાકણ કુટ્ટી, બોલતો મોર ઇન્ડિગો, ચક્રાકારે ફરતો જાદુઈ જારા અને નવ મુખ ધરાવતા સાપ રુકાને લઈને લાંબી મુસાફરીમાં નીકળી પડી. આ બધાએ સાહસ, દયા અને સમજણનો ઉપયોગ કરીને દુનિયાને ત્રણ મોટા શ્રાપમાંથી મુક્ત કરાવી.